[ca] Aquest projecte sorgeix de la necessitat identificada per l'Associació l'AUBE de millorar l'eficiència en la prevenció d'incendis i la conservació dels espais naturals de la muntanya de la Picossa a Móra d'Ebre. L'objectiu principal és implementar tecnologies avançades per proporcionar informació en temps real que permeti una presa de decisions ràpida i efectiva. En la investigació es van comparar diversos controladors de dades, incloent la BBC Micro:bit, Arduino i Raspberry Pi, per determinar la seva adequació per a la recopilació i gestió de dades ambientals. Es va seleccionar la Micro:bit per la seva facilitat d'ús, cost baix i integració amb extensions com la Weather:bit i la Wappsto:bit, que permeten monitoritzar variables ambientals. Es van realitzar proves de cobertura en punts estratègics de la Ribera d'Ebre per assegurar la connectivitat de la tecnologia NB-IoT. Els resultats van mostrar una cobertura variable, amb zones de senyal forta i altres amb cobertura limitada, suggerint la necessitat d'implementar tecnologies satel·litals en àrees crítiques. La plataforma desenvolupada permet la recopilació de dades en temps real i ofereix una interfície d'usuari personalitzada per a una gestió eficient. Aquesta tecnologia no només millora la gestió ambiental, sinó que també té una dimensió educativa significativa. L'Associació l'AUBE utilitzarà aquesta plataforma en col·laboració amb escoles locals per conscienciar els estudiants sobre la preservació del medi ambient i l'ús de tecnologia sostenible. Els resultats del projecte demostren la viabilitat i eficàcia de la plataforma per a la monitorització ambiental en temps real. La integració de tecnologies IoT en la gestió mediambiental permet una resposta ràpida davant possibles incidències, millorant significativament la prevenció d'incendis i la conservació dels espais naturals. En conclusió, aquest projecte subratlla la importància i l'eficàcia de les noves tecnologies en la gestió mediambiental.

[en] This project arises from the identified need by the Association l'AUBE to improve efficiency in fire prevention and the conservation of natural spaces in the Picossa mountain in Móra d'Ebre. The main objective is to implement advanced technologies to provide real-time information that allows for quick and effective decision-making. The investigation compared various data controllers, including the BBC Micro:bit, Arduino, and Raspberry Pi, to determine their suitability for environmental data collection and management. The Micro:bit was selected for its ease of use, low cost, and integration with extensions such as Weather:bit and Wappsto:bit, which enable monitoring of environmental variables. Coverage tests were conducted at strategic points in the Ribera d'Ebre to ensure the connectivity of NB-IoT technology. The results showed variable coverage, with areas of strong signal and others with limited coverage, suggesting the need to implement satellite technologies in critical areas. The developed platform allows real-time data collection and offers a customized user interface for efficient management. This technology not only improves environmental management but also has a significant educational dimension. The Association l'AUBE will use this platform in collaboration with local schools to raise students' awareness of environmental preservation and the use of sustainable technology. The project results demonstrate the feasibility and effectiveness of the platform for real-time environmental monitoring. The integration of IoT technologies in environmental management allows for a rapid response to possible incidents, significantly improving fire prevention and the conservation of natural spaces. In conclusion, this project highlights the importance and effectiveness of new technologies in environmental management.